UzTrend 09.04.2021 09.04.2021\nЎзбекистондаги тиббиёт ходимлари назарида 2020 йил Сovid-19 пандемияси соясида ўтди.\n15 март, соат 6.00. Вирусология Институти лабораториясида Франциядан қайтган Ўзбекистон фуқаросида илк бор Covid-19 коронавируси аниқланди.\nШу куниёқ Covid-19 вирусини Ўзбекистонга олиб кирилиши ва тарқалиши бўйича Республика Махсус Комиссияси раҳбари, бош вазир Абдулла Арипов Ўзбекистон бошқа давлатлар билан ҳар қандай алоқаларни тўхташини эълон қилди. Давлат ташкилотларидаги оммавий тадбирлар ва йиғилишлар бекор қилинди. Ўқув муассасалари масофадан туриб ўқитилиш тизимига ўтказилди. Тиббий ниқоблар ишлаб чиқариш 10 баробарга оширилди. Шу дақиқадан бошлаб Ўзбекистондаги барча тиббиёт ходимлари эпидемияни назорат қилишга сафарбар қилинди.\n14 МАРТ 2021 ЙИЛ ҲОЛАТИГА КЎРА ДУНЁ БЎЙИЧА вирус билан асалланганлар сони 119 миллион 281 кишини ташкил этди, шу билан бирга ушбу вирусдан 2 миллион 653 минг 641 киши вафот этди. Соғлиқни сақлаш вазирлиги мълумотларига кўра, Ўзбекистонда 14 март куни коронавирус юқтириб олганлар сони 111 кишини, ўтган йилнинг 15 март кунидан буён эса касалланганларнинг умумий сони 80678 кишини ташкил этди, коронавирусдан тузалганлар сони эса расмий маълумотларга кўра, 79331 кишидан иборат бўлди. Ҳозирги пайтда коронавирусдан даволанаётганлар сони 725 нафар, улардан 141 нафарининг аҳволи оғир, 23 бемор эса ўта оғир аҳволда.\nЎзбекистон Республикасида шифокорларнинг умумий сони 84,1минг кишини ташкил этади, улардан 51,4 фоизи (43,2 минг) аёллар ва 48,6 фоизи (40,9 минг) эркаклардир. Эркак ва аёл шифокор-мутахассисларнинг асосий қисми Тошкент шаҳрида кузатилади, қиёсан – 6842 та эркаклар ва 12325 та аёллар.\n2020 йилнинг июль ойида Covid-19 га қарши кураш штаби аъзоси профессор Хабибулло Оқилов https://www.gazeta.uz/uz/coronavirus/ нинг сўзларига кўра, “Ўзбекистонда 540 нафардан зиёд тиббиёт ходимлари коронавирус инфекциясини юқтириб олдилар. Улардан 2 киши Covid-19 туфайли вафот этгани расман қайд этилди”.\nТошкентлик шифокор гастроэнтеролог Гулнора Имомназарова коронавирусдан вафот этган тиббиёт ходимларига оид шахсий рўйхатини тузиб чиқди. Бу рўйхатда 42 нафар тиббиёт ходимларининг номлари бор. (https://www.facebook.com/1781453918/posts/10213598523275690/)\n2020 йил 3 сентябрда Amnesty International тадқиқот натижаларини эълон қилиб, https://archive.is/7Nct1 дунё бўйича пандемия туфайли вафот этган тиббиёт ходимларининг сони 7 мингдан ортиқ эканини эътироф этди. Ушбу тадқиқотда иштирок этган 63 мамлакат ва минтақаларнинг деярли барчасида пандемияга қарши курашган тиббиёт ходимлари шахсий ҳимоя воситалари билан етарлича таъминланмагани аниқланган. Сентябрь ойида ўтказилган сўровномага кўра, биргина Мексиканинг ўзида тахминан 1320 та тиббиёт ходимлари вафот этган.\nПандемия даврида касалланиш ва ўлим ҳолатлари энг юқори бўлган АҚШда 1077 нафар, Бразилияда эса 634та тиббиёт ходимлари қурбон бўлдилар. Amnesty International\nмаълумотига кўра, Жанубий Африкада 240 нафар, Хиндистонда эса 573 нафар тиббиёт ходимлари дунёдан кўз юмган.\nМен – Шохида Матфозилова, 1974 йилда туғилганман. Тиббиёт ҳамшираси сифатида умумий иш стажим – 20 йил. Тошкент вилоятининг Олмалиқ шаҳрида яшайман ва ишлайман.\nМен Ўртасарой (Тошкент вилояти)даги карантин марказида 14 кун ишладим. Ўнгра юқумли касалликлар шифохонасида ҳам ишладим. Ковид марказида ишлаганимнинг бир неча сабаблари бор. Асосий сабаби: Ковид жараёнининг қандай кечишини ўз кўзим билан кўрмоқчи бўлдим. Касаллик симптомлари ва албатта моддий жиҳати ҳам менга қизиқ туйилди.\nБир вақтнинг ўзида ҳам қўрқдим, ҳам қўрқмадим. Ковид марказида Рентген тасвири билан шуғулландим. Эрталаб соат 8:00 дан 17:00 гача ишладим. Эрталаб кийиниб, кейин беморларни рентгенга тушира бошлардим.\nБиринчи ўлимни кўрганимда тўғриси озроқ шокка тушдим. Аслида биз тиббиёт ходимлари учун ўлим кутилмаган ҳолат эмас. Шунга қарамаслан барибир бироз қўрқдим. Чунки бугун бор инсон эртага йўқ бўлиб қолиши…\nБеморларнинг руҳи тушиб кетганди. Уларда жуда кучли қўрқув бор эди. Биз уларга “Йўқ, ўзингизни қўлга олинг. Бу касаллик билан кўпчилик касалланяпти, кейин тузалиб кетяпти”, деб далда берардик. “Соғлиғингизни, сизни кутаётган инсонларни ўйланг”, деб шу тарзда суҳбат олиб борардик. Уларнинг руҳиятига яхши таъсир кўрсатиши учун ” Сиз ҳеч ҳам хавотир олманг, бу тузалмайдиган касал эмас. Тузалиб кетасиз”, дердик.\nЎзим Коронавирус касаллиги билан касалландимми, йўқми, буни аниқ айта олмайман. Чунки топширган тестларимнинг ҳаммаси манфий чиқди. Тест топширган вақтимда касаллангандим, деб айта олмайман. Касаллик симптомлари бўлди, лекин сезиларли даражада эмас. Бу нарсадан ҳаёт жуда қисқалигини англадим.\nАсосий мен учун сабоқ бўлган нарса яқинларимизнинг қадрига етишимиз керак экан. Айниқса, ота- оналаримизни. Уйга қайтиб, онажонимнинг қадрини билдим. “Онажоним, бахтимизга омон бўлинг,” дедим.\nКовид марказида ишлаганимдан кейин ҳаётга бошқача қарайдиган бўлдим. Арзимаган нарсаларга эътибор бермаслик кераклигини, энг қимматлиси ҳаёт эканини ўргандим. Ҳаёт жуда ҳам гўзал ва бебаҳо эканлиги билдим. Ҳозирда болалар шифохонасида рентгенда бўлимида ишлаяпман. Ҳаётим олдингидек. Фақат ҳаётга қарашларим ўзгарди.\nCOVID – 19 касалларини даволаган, кейинчалик ўзи ҳам касалликка чалинган Нодира Султонованинг бошидан кечирганлари (Шифокорни исми узгартирилган ўзини ҳоҳишига кўра)\nМен 26 йилдирки, Андижон шаҳридаги шаҳар касалхонасида ишлайман. Врач-кардиологман. Карантин бошлангандан сўнг бизнинг касалхона Ковид-марказга айлантирилди в биз 3 ой ишламадик. Сўнгра мен ва бошқа хамкасбларим ҳам ковид-марказда ишлашга қарор қилдик. Биринчидан, бизга пул керак эди. Оилам катта ва албатта шунга яраша харажатлар ҳам катта бўлади. Менинг 2 ўғлим ва 2 келиним, 4та набирам бор. Эрим 4 йил аввал автохалокатда вафот этган ва шундан бери барча иқтисодий харажатлар менинг бўйнимда қолган.\nЎғилларим иккиси ҳам магистратурада ўқишади. Бир келиним мен билан бирга ишлайди, иккинчиси эса – уй бекаси. Шунақа. Иккинчидан эса, ўзим 26 йил меҳнат қилган касалхонада ишлагим келди. Ўйлаб қаралса, бу менинг ҳам касалхонам, ҳозир туманлардан келган қандайдир шифокорлар келиб, коронавирус касалларига қарашяпти.\nТўғрисини айтсам, марказга кириш осон бўлмади. Чунки у ерда ишлаш истагини билдирганлар ниҳоятда кўп эди. Навбат жорий қилинган. Рўйхатни врачларнинг мутахассислигига биноан тузишди.\nНиҳоят, 1 август куни илк бор Ковид-марказга кирдим. Қўрқинч бор эди, албатта. Мен коронавирус юқтириб олишдан қўрқдим. Касаллар кўп эди. Биз суткасига 15-16 соатдан ишладик. Шундоқ полда ёки стулларда ухладик. Чунки биз шифокорлар учун алоҳида хона ҳам, кроват ҳам йўқ эди. Марказда бўлиш ўлимдан баттар туюлган. Биз тушда юрган каби ишладик 15 кун.\nКун тартиби бир хил эмасди. Мен врач-кардиолог сифатида доим қабулхонада ишладим. Биз бу ерда 4 хил мутахассисликдаги врачлар ишладик. Соат эрталабки 6да иш жойимда бўлардим. Соат 9лар атрофида нонуштага борардим, бу пайтда менинг ўрнимда бошқа шифокор ишлаб турарди. Сўнг баъзан соат 13га қадар палаталарга кириб кўрик ўтказардим. Тушликдан сўнг соат кечки 6ларга қадар яна қабулхонада ишлардим. Агар бу пайтда касаллар кўп бўлса, кечки овқат бўлмасди. Соат 10 ёки 12 ларда бир неча соат ухлаб олиш мумкин эди.\nБизнинг яқинларимиз, фарзандларимиз бизга овқат келтиришарди. Чунки касалхона овқати билан биз узоққа бормаган бўлардик. Бу ердаги овқат жуда ёмон эди, бизга эса кучли бўлиш зарур эди. Биринчи бор коронавирус қурбонини кўрганимда йиғлаб юборганман. У ёшгина аёл эди. Уни мен ва яна бир шифокор даволадик. У хомиладор эди. Мен у билан доимо сухбатлашардим, уни кўнглини кўтарардим. Унга, агар қиз фарзанд кўрса, унинг исмини менинг шарафимга Нодира деб аташини айтардим. “Ахир мен уни қутқариш учун шунча ҳаракат қиляпман!” деб хазиллашардим. Лекин у ваот этди ва мен 3 кунгача йиғлаб юрдим. Мен бунга қадар бўлимимизда ўлим бўлса ҳеч йиғламасдим. Бу воқеа менда илк бора содир бўлди.\nНиҳоят ковид-марказдан чиқдик ва бизларни карантин зонага олишди. Аммо мен коронавирус юқтириб олган эканман ва мени яна ўша – ўзим ишлаган ковид-марказга олиб боришди – бу сафар коронавирус бемори сифатида. Менинг аҳволим оғир эди. Мен нафас олишга жуда қийналардим.Орадан 10 кун ўтиб у ердан чиқдим. Шундан сўнг менда нимадир ўзгарди, фикрлашимми ё ҳаётимми. Энди касалхонада бирор бемор вафот этса, ёш боладек йиғлайдиган, кўз ёшларимни тўхтата олмайдиган бўлиб қолдим. Кўнглим бўшашгандек. Ўғлим шундай дейди. Ҳозир ҳам шу ерда ишлаяпман. Касалхонамиз яна аввалгидек, шаҳар бўлимига айланди.\nШойира Нусратова таёрлади


«Президент»нинг гапини икки қилолмайдиган, «Барселона»га ўтиш учун маоши камайишига рози бўлган, пенальтидан гол уришни ёқтирмайдиган Хавьер Маскерано ҳақида - Daryo\n19:00, 12.06.2021 18151\nАргентиналик таниқли футболчи Хавьер Маскерано 8 июнь санасида 37 ёшни қаршилади. «Кичкина ҳукмдор»нинг фаолиятидаги ёрқин лаҳзалар «Барселона»да кечган. Қуйида Маскеранонинг каталонияликлар сафидаги энг эсда қоларли лаҳзалари ёдга олинади.\n«Барселона»га ўтиш учун маошининг 20 фоиздан воз кечган\n2010 йилнинг ёзида «Ливерпуль» мураббийи Рафаэл Бенитес жамоани тарк этади. Хавьер Маскерано Бенитесни жудаям ҳурмат қиларди, шу ўринда мураббий ҳам футболчига ишонарди. Бенитес «Интер»га ўтгач аргентиналик футболчини ҳам Италияга чақирди. Аммо ўша йилги мундиалдан сўнг Маскеранонинг терма жамоадаги шериги Лионель Месси билан бирга тўп суриши мумкинлиги ҳақидаги хабарлар кўпайиб кетганди. Чиндан ҳам Хавьер «Барселона» билан музокара ўтказаётганди. Испания жамоаси футболчининг трансфер нархини туширишга уринарди, мерсисайдликлар эса Маскеранони яхшироқ нархга сотишни ўйларди. Охир-оқибат аргентиналик футболчи 24 миллион евро эвазига «Барселона» сафига ўтди. Бир нечта испан нашри Маскерано трансфернинг 4 миллионини ўз чўнтагидан тўлаганини ёзди. Ўша вақтда «Барселона» вице-президенти лавозимида ишлаган Хосеп Бартомеу футболчи испан грандига ўтиш учун маоши 20 фоизга қисқаришига рози бўлганини айтганди. «Асосий таркибда майдонга тушиш қийин бўлган жамоага келаётганимни билардим, аммо Европада қандайдир соврин қўлга киритишга бўлган иштиёқим мени шу ерга етаклади» – деб айтиб ўтганди Маскерано интервьюларининг бирида.\nДебют ўйинидаёқ сариқ карточка олади\nХавьернинг каталонияликлар сафидаги дебюти 2010/11 йилги мавсум Ла Лиганинг 2-турида қуйи дивизиондан элитага чиққан «Эркулес»га қарши ўйинда бўлиб ўтди. Жамоалар ўртасидаги баҳс 11 сентябрь, Каталония Миллий кунига тўғри келди. Ўша куни «Камп Ноу»да йиғилганларнинг кайфиятини бузиш керак эмасди. Аммо барчаси аксинча бўлди: Маскерано 20-дақиқада рақибга ета олмади ва қўполлик ишлатди. Ҳакам уни сариқ карточка билан сийлади. Орадан бир неча дақиқа ўтгач эса яна бир бор қўполлик ишлатди, бу сафар ҳакам уни кечирди. «Эркулес» футболчиси Нелсон Вальдес эса ҳисобни очди. «Барса» рақибга қарши ҳеч нарса қила олмаётганди. Ўйин тугашига ярим соат қолганда Вальдес дубль қайд этди. Ўйин 0:2 ҳисобида якунига етди ва «Эркулес» ўз тарихида иккинчи бор каталонияликлар устидан меҳмондаги баҳсда ғалаба қозонди (биринчиси 1996/97 йилги мавсумда эди).\nТаянч ярим ҳимоячисидан марказий ҳимоячига айланиши\n«Барселона» «Манчестер Сити»га кетган Яя Туренинг ўрнини босиш учун Маскеранони харид қилгани ҳеч кимга сир эмасди. Футболчи таянч зонада Серхио Бускетсга ёрдам бериши керак эди. Хавьернинг ўзи ҳам асосий таркибда жой бўлмаслигини билган ҳолда ташриф буюрган. «Доимий майдонда бўлишимни тасаввур қилиш аҳмоқлик бўлади. Чунки марказда уч нафар Жаҳон чемпиони — Хави, Иньеста ва Бускетс бор эди. Улар билан рақобат қилиш жуда мушкул вазифа. Мен улардан кўп нарса ўрганишга ҳаракат қиламан» — деган эди Хавьер тақдимот маросимида.\nБускетс доимий равишда майдонда бўлгани учун Маскерано жуда кам ўйин амалиётига эга бўлаётганди. Ҳимоя чизиғида муаммолар юзага келгани туфайли Хавьер марказий ҳимоячи позициясида майдонга туша бошлади. «2011 йил апрель ойида «Алмерия»га қарши ўйиннинг иккинчи бўлимида Габриэль Милито жароҳат олди. Мен эса марказий ҳимоячи вазифасини бажаришга мажбур бўлдим. Кейинги ўйин «Шахтёр»га қарши Чемпионлар Лигасининг чорак финали эди. Биринчи ўйинда 5:1 ҳисобида ғалаба қозондик, ўшанда мен таянчда ҳаракат қилдим, Бускетс эса ҳимоячи вазифасини ўтади. Чунки Эрик Абидал жароҳат олганди. Донецкдаги ўйиндан олдин эса Гвардиола марказий ҳимояда мен ҳаракат қилишимни айтди. Биз машғулотларда бунга тайёргарлик кўрмагандик. Айнан позициямни ўзгартиришим, «Барселона»да узоқроқ қолишимнинг кафолати дея ўйлаб қолдим» — дейди Маскерано.\nХавьер янги позицияда ўзини кўрсата олди ва Пеп янги ҳимоячи олиш қароридан воз кечди. Муаммо ўз-ўзидан ҳал бўлди. Маскерано кейинги 7 йил давомида ҳимоячи позициясида ўйнади.\nБендтнерга қарши ҳаракат\n2011 йилги Чемпионлар Лигаси нимчорак финали «Барселона» учун оғир кечди. «Арсенал» билан бўлиб ўтган биринчи ўйинда каталонияликлар 2:1 ҳисобида мағлубиятга учради. «Камп Ноу»даги жавоб ўйинида эса ҳимояни унутмаган ҳолда ҳужумкор футбол намойиш этиш зарур эди. Биринчи бўлимда «Барселона» ҳисобни очди, танаффусдан сўнг эса Бускетс ўз дарвозасига гол уриб қўйди. Орадан бир неча дақиқа ўтиб, Робин ван Перси ҳакам ҳуштак чалганидан сўнг тўпни тепгани учун иккинчи сариқ карточкани олди ва у қизилга айланиб, майдонни тарк этди. «Арсенал» ўз жарима майдонига қамалиб олди. Лекин «Барса» ҳужум кетидан ҳужум қилиб, яна 2 та гол уришга муваффақ бўлди. Ўйин якунланишига бир неча дақиқа қолганда эса лондонликлар ҳужумга ўта бошлади. Битта гол уларни кейинги босқичга олиб чиқарди. 87-дақиқада Жек Уилшер Никлас Бендтнерга тўпни узатди. Бендтер Виктор Вальдес билан бир-бир вазиятга чиқиб олди. Даниялик футболчи гол уришига ишонган эди. Давомини эса ўзингиз кўринг:\n3:1 ҳисоби ўйин якунигача ўзгармади ва «Барселона» кейинги босқичга чиқди. 2,5 ойдан сўнг эса Чемпионлар Лигасида зафар қучди.\n319-ўйинида «Барселона» учун биринчи голини урди\nМаскерано ҳеч қачон гол уришга қизиқмаган: «Ривер»да 46 ўйинда майдонга тушиб, 1 та гол урган, «Коринтианс» ва «Вест Ҳэм»да умуман гол урмаган, «Ливерпуль»да эса 139 ўйинда 2 та голни ўз ҳисобига ёздириб қўйган. «Барселона»да эса 318 та ўйинда майдонга тушиб, умуман гол урмади. Унга доимо пенальти тепиш таклиф қилинган. «Гол урсам ҳам ўйиндан ураман» – деб жавоб берарди. Лекин 2017 йил апрель ойида бу таклифни рад эта олмади. Аниқроғи Пике уни пенальти тепишга мажбурлади. «Президент (жамоадошлари ҳазиллашиб Пикени шундай чақиради) тепиш кераклигини айтди. Ким бўлибманки, президентни гапини икки қилсам?» – табассум билан жавоб берди Хавьер. Ракитич пенальтини тепмоқчи эди. Аммо Пике Иванга пенальтини Маскерано тепиши кераклигини айтди. Хавьер имкониятидан фойдаланди.\nХитойни забт этишга кетди\nХавьер «кўк-анорранглилар» сафида 300 дан ортиқ ўйинда майдонга тушиб, 19 та совринни қўлга киритган. «Барселона»даги 8 йиллик фаолиятидан сўнг Маскерано Хитойга йўл олди. Хавьер «Хэбэй Чайна Форчун» аъзосига айланди. «Барселона» аргентиналик футболчи учун хайрлашув маросимини ташкиллаштириб берди. «Барса» футболчилари эса Маскеранога аталган видеороликда суратга тушишди.\nХитойдаги 2 йиллик фаолияти давомида Хавьер 54 та ўйинда майдонга тушиб, 1 та гол уришга муваффақ бўлган.\n20:30, 23.07.2021 86691\n«Футболчи сифатида у ҳеч ким эмас». Фоҳишалар томонидан фош этилган замонавий футболнинг энг асосий фирибгари ҳақида\n13:01, 23.07.2021 56217\n02:46, 08.07.2021 50792\nЕвро—2020. Англия қўшимча бўлимлардаги гол эвазига Данияни енгди ва финалга йўл олди\n21:14 Бугун 2486\n20:57 Бугун 4440\n20:48 Бугун 4825\n20:35 Бугун 6600\n23:56, 29.07.2021 95889\n23:19, 29.07.2021 65502


Мақолалар 74 - Hidoyat.uz\nАсосий саҳифа Бўлим "Мақолалар" (Саҳифа 74)\nСингапур порахўрликдан қандай халос бўлганини биласизми?\nЧоп этилди Iyul 11, 2019 Сингапур порахўрликдан қандай халос бўлганини биласизми?da fikr bildirishni o'chirish\nСингапур давлатининг собиқ бош вазири Ли Куан Ю порахўрлик билан қандай курашган? У бундай ёзади: “Агар коррупцияни йўқ қилмоқчи бўлсангиз дастлаб ўзингизнинг энг яқин уч нафар дўстингизни фош қили...\nХом гапга пишиқ жавоб: “Шеърингнинг ёнида бўлишинг керак”\nЧоп этилди Iyul 11, 2019 Хом гапга пишиқ жавоб: “Шеърингнинг ёнида бўлишинг керак”da fikr bildirishni o'chirish\nБир ўртамиёна шоир Абдураҳмон Жомийга шеърини ўқиб бериб: – Шуҳрат қозониш учун шу шеъримни шаҳар дарвозасига осиб қўймоқчиман, жаноблари нима дейдилар? – деса, Жомий: – Жуда яхши, унда бу шеърн...\nЧоп этилди Iyul 11, 2019 Бебаҳо либосda fikr bildirishni o'chirish\nҲикоя қилишларича, Ардашер Бобак юртини адолат зийнати билан безаган эди. Бир куни у ўғлининг ғоятда қимматбаҳо кийимлар кийиб олганини кўрди. Уни олдига чақириб: «Ўғлим, киши шундай либос кийсинки, б...\nЛев Толстой уйлангандан кейин ёзувчи Соллогуб уни йўқлаб Ясная Полянага боради. – Қандай бахтли одамсиз,– дейди у. – Сиз яхши кўрадиган ҳамма нарса бор. Толстой кулимсираб жавоб қилади: – Ун...\nЕвропанинг готик услубда қурилган ибодатхоналари архитектурасига хос бўлган ўткир қиррали арклар аслида мусулмон меъморларининг ғояси бўлган. Улар мустаҳкам ярим айлана арклар бўлгани боис ундан ри...\nЧоп этилди Iyul 10, 2019 Соғлом рақобатга нима тўсқинлик қиляпти?da fikr bildirishni o'chirish\nЎтган йили Саудия Арабистонидан Грузияга 74 минг, Озарбайжонга 54 минг ва Малайзияга 33 минг нафар сайёҳ ташриф буюрди. Ўзбекистонга эса ушбу мамлакатдан бор-йўғи 821 нафар меҳмон зиёра\nКўплаб жарроҳлик анжомлари: скальпел, тиббиёт арраси, қисқич, ингичка қайчиларни мусулмон жарроҳи ал-Заҳровий (al-Zahrawi) ўйлаб топган. Майда жониворларнинг ичакларидан жарроҳлик амалиётидан кейин и...\nЧоп этилди Iyul 9, 2019 Хом гапга пишиқ жавоб: “Кўнглим шуни истайди…”da fikr bildirishni o'chirish\nБир эзма киши касал кўргани бориб, узоқ ўтириб қолибди ва касалдан: – Кўнглинг нимани истаса айт, дарҳол муҳайё қиламан, – деб керилибди. – Кўнглим шуни истайдики, – дебди касал, – ўлсаму сенинг...\nҲадиси шарифнинг шу қисмида Пайғамбаримиз (соллаллоҳу алайҳи ва саллам) банданинг Аллоҳ таоло билан бўлган алоқасини узиб ташлайдиган жуда катта маъсият ва гуноҳдан огоҳлантирганлар. Бу гуноҳ Алло...\nЧоп этилди Iyul 9, 2019 Ўлим келишидан олдин ҳаётни қадрлаda fikr bildirishni o'chirish\nЎлим ва ҳаёт дунё ва охират демакдир. Улар бир-бирига боғлиқ икки диёр. Дунё – ҳаёт ва фонийлик диёри бўлса, охират – жазо ва боқийлик диёридир. Дунё амалларимиз экинзори бўлса, охират – экинларими...\nЧоп этилди Iyul 9, 2019 Сангзор дарёси нега тескари оқади?da fikr bildirishni o'chirish\nЖиззах шаҳридан оқиб ўтувчи Сангзор дарёси ғаройиб хусусияти — тескари йўналишда оқиши билан кўпчиликни ҳайратга солади. — Жиззах шаҳридан оқиб ўтувчи Сангзор дарёси ғаройиб хус\nЧоп этилди Iyul 9, 2019 Ўзбекистон дунёга жаҳолатни илм ва маърифат билан енгиш мумкинлигини исботлайдиda fikr bildirishni o'chirish\nПрезидентимиз Шавкат Мирзиёев ташаббуси билан 2017 йили Тошкент шаҳрида Ўзбекистон ислом цивилизацияси маркази қурилиши бошланди. Дунё жамоатчилиги эътиборида бўлиб турган мазкур м\nЧоп этилди Iyul 9, 2019 Учар балиқda fikr bildirishni o'chirish\nҚушбалиқ – балиқларнинг бир тури бўлиб, денгиз юзасида сирпанади ёки ҳавода учиб, кейин яна сувга тушади. Ушбу балиқ душмандан қочиш учун сувдан учиб чиқади. Бунда у думини сувда ўнг ва чапг...\nЧоп этилди Iyul 9, 2019 Ширкдан ҳазар!da fikr bildirishni o'chirish\nБиз Аллоҳнинг қули бўлатуриб, Унга, Хожамизга туҳмат қилмайлик, мушрик бўлмайлик! Ширк ўзи нима? Нима ширк бўлади? Ким мушрик дейилади? Бу саволларга жавобни тавҳидни ўрганганимиздан кейин билиб ол...\nБаъзида илонни ўлдиришдан қайтаришнинг сири\nЧоп этилди Iyul 8, 2019 Баъзида илонни ўлдиришдан қайтаришнинг сириda fikr bildirishni o'chirish\nСиррий бинт Раҳбон ривояти: «Расулуллоҳ (соллаллоҳу алайҳи ва саллам) бундай деганларини эшитдим: “Илонларнинг кичигини ҳам, каттасини ҳам, қорасини ҳам, оқини ҳам ўлдиринглар. Ким уларни ўлдирса,


Тошкентдаги «Ҳарбий қабристон» ободонлаштирилди | Ўзбекистон ва жахон янгиликлари\nТошкентдаги «Ҳарбий қабристон» ободонлаштирилди\nЎзбекистон 17 апрель 12:20 54\n9 май – Хотира ва қадрлаш куни яқинлашмоқда. Ўзбек халқи мазкур санани муносиб нишонлаш, байрам тадбирларини сифатли ўтказиш борасидаги саъй-ҳаракатларни аллақачон бошлаб юборган. Республика фуқаролари, хусусан, Мудофаа вазирлиги ҳарбий хизматчилари ҳам умумхалқ байрамига тайёргарлик ишларида фаоллик кўрсатмоқда. Бу ҳақда Ўзбекистон Республикаси Мудофаа вазирлигининг матбуот хизмати «Аsr.Uz»га маълум қилди.\nТошкентдаги «Ҳарбий қабристон» мажмуасида Мудофаа вазирлиги ташаббуси билан ўтказилган ҳашар ҳам шундай тадбирлардан биридир.\n«Мудофаа вазирлиги ташаббуси билан, мажмуа ҳудуди ободонлаштирилмоқда, — дейди Яккасарой тумани қабристонлар участка бошлиғи Санжар Имомназаров. — Бир гуруҳ ҳарбий хизматчилар турли дарахтларга ишлов берди ва оқлади, ерни ўт-ўланлардан тозалади. Вазирлик масъул ходимларининг айтишича, бу тадбир бир кунлик бўлмай, давомлидир».


21:58 / 04.04.2016\n«Барселона» бош мураббийи Луис Энрике Европа чемпионлар лигасининг чорак финал босқичи доирасида «Атлетико»га қарши ўйин олдидан ўз фикрларини билдириб ўтди.\n«Биз ўйинга бор кучимизни ташлаймиз, бунга шубҳа бўлмаслиги керак. «Барселона» ғалаба қилиш-қилмаслиги ҳақида аниқ айта олмайман, лекин ҳозир жамоамизнинг айни вақтдаги ҳолати ғалабага имкон берар даражада яхши.\nБиз ўйин услубимизни ўзгартирмаймиз. Ўйин давомида тўпни рақиб томонида ушлаб туришга ва йўқотишлар бўлмаслигига ҳаракат қиламиз. Мақсадимиз рақибдан яхшироқ бўлиш. Бу «Барселона»га омад келтиради.\nҒалаба қозонишни исташ билан биргаликда, ўз дарвозамиздан гол ўтказиб юбормасликни ўйлашимиз керак. Ўз майдонимиздаги бор имкониятлардан фойдаланишимиз керак, ахир олдинда жавоб ўйини кутиб турибди.\nСўнгги йилларда «Атлетико» билан ЕЧЛ доирасида икки марта тўқнаш келдик. Шунга қарамай, рақибни янада ўрганиш керак. Бу сафар рақиб бошқача ўйнаши мумкинлигига тайёр бўлишимиз лозим. «Атлетико» — ўзининг аниқ фалсафасига эга бўлган топ-жамоа. Бу жамоа турли рақиблар учун алоҳида услубларга эга жамоа. Улар юқори прессинг қўллашади ва қарши ҳужумда хавфли ўйнашади.\nБиз «Реал» билан 65 дақиқа давомида яхши ўйнадик. Албатта, биз хатоларга йўл қўйдик, лекин бундай савиядаги жамоалар билан ўйинларда бу оддий ҳолат. «Реал» билан ўйиндан қониқиш ҳосил қилдим, ахир биз машина эмасмиз. Мағлубият аламини унутдик. Умид қиламан, тезроқ ғолибона йўлга тушиб олиш учун ушбу мағлубият бизга қўшимча мотивация беради.\n«Атлетико» сафида маҳорат бобида кучли футболчилар бор — Гризманн ва Торрес. Бу жамоа яна бир неча жиҳатлари билан бизга муаммо яратиши мумкин. «Атлетико» стандартлар пайтида ва ҳимоядан ҳужумга ўтишда хавфли», — дейди Энрике.\nЭслатиб ўтамиз, ўйин 5 апрель куни Барселона шаҳрида бўлиб ўтади.


Latifa.uz — Мактабга шошилаётган ўғлини онаси кийинтираётса, ёнидан ўтиб кетаётган адаси кинояли кулиб дебди: — Кап-катта бола ҳалигача ўзинг кийина олмайсанми!? Ўғли ҳам отасига қараб: — Ўзингиз ҳам ёш болага ўхшаб ҳалигача ойимни олдида ухлайсиз-ку! – деган экан.\nМактабга шошилаётган ўғлини онаси кийинтираётса, ёнидан ўтиб кетаётган адаси кинояли кулиб дебди:\n— Кап-катта бола ҳалигача ўзинг кийина олмайсанми!?\nЎғли ҳам отасига қараб:\n— Ўзингиз ҳам ёш болага ўхшаб ҳалигача ойимни олдида ухлайсиз-ку! – деган экан.\n#Болалар #Эркаклар #Уддабуронлар #Оила


Партиядошимиз етакчилигидаги фермер хўжалиги – пешқадамлар сафида | Ўзбекистон "Адолат" социал-демократик партияси\n29 Сентябрь, 17:00 • Адолат шарҳи, Наманган вилояти, Янгиликлар • 349 марта кўрилди • Комментариев к записи Партиядошимиз етакчилигидаги фермер хўжалиги – пешқадамлар сафида нет\nЎлкамизда олтин куз. Бугунги кунда далаларни кезган ҳар бир киши фермер хўжаликлари аъзоларининг эрта баҳордан бошлаб пешона тери эвазига етиштирилган мўл пахта ҳосилини ўз вақтида, нобудгарчиликка йўл қўймасдан териб олишга ҳаракат қилаётганликларига гувоҳ бўлади.\nНаманган вилоятининг Чортоқ туманида ҳам шу кунларда йиғим-терим юқори суръатларда олиб борилмоқда. “Оқ олтин” ҳосилини тез ва сифатли йиғиштириб олишда хотин-қизлар қўмитаси фаоллари, маҳалла фуқаролар йиғинлари раислари, Ўзбекистон ёшлар иттифоқи аъзолари яқиндан кўмак бермоқдалар. Хусусан, “Алихон” муқобил машина-трактор парки ҳудудида ҳам терим суръати кундан-кунга ошиб бормоқда. Бунда фермер хўжаликлари аъзолари билан биргаликда уюшмаган аҳоли ҳам фаол иштирок этаётгани яхши самара бермоқда. Теримчиларга қулай меҳнат шароитлари яратилганлиги, тушликда иссиқ овқат ташкил этилганлиги, терилган пахта учун тўланадиган ҳақ вақтида берилаётганлиги ҳам катта аҳамиятга эга бўлмоқда.\nТерим пешқадамлари ҳақида гап кетганда, бу ерда биринчилар қаторида халқ депутатлари Чортоқ туман кенгаши депутати Саидолим Абдураҳмонов етакчилигидаги “Адолат медиа плюс” фермер хўжалиги тилга олинади. Чунки бу жамоа хозиргача шартномавий режани саксон фоиздан орттириб бажариб қўйди. Далада эса ҳали ҳосил кўп. Шунинг учун биринчи теримдаёқ шартномавий режанинг уддасидан чиқишга тўла имконият бор.\nШу ўринда Саидолим Абдураҳмонов салкам ўн йилдан бери “Адолат” СДП аъзоси эканлигини қайд этиш лозим. У мутахассислиги бўйича журналист. Бир неча йил “Адолат” газетаси таҳририятида ҳам мухбир бўлиб ишлаган. Кейинчалик партиямизнинг Наманган вилоят кенгашида раис ўринбосари бўлиб ишлаган. 2014 йилда халқ депутатлари Чортоқ туман Кенгашига депутат бўлиб сайланган эди. Шундан бери ушбу кенгашдаги “Адолат” СДП депутатлик гуруҳига ҳам етакчилик қилади.\n– Мен аслида қишлоқ хўжалиги ходими эмасман, — дейди у. – Лекин болалигимдан даладаги меҳнатнинг аччиқ-чучугини татиб кўрганман. Шунинг учун уч йил аввал фермер хўжалиги ташкил этиб, ўзимни деҳқончиликда синаб кўрмоқчи бўлдим. Асосан ғаллачилик ва пахтачилик бўйича фаолият олиб борамиз. Ҳозиргача бирон марта шартномавий режани уддаламай қолмадик. Бу йилги буғдойдан ҳам мўл ҳосил олдик. Белгиланганидан 20 фоиз кўп ҳосилни давлат омборларига топширдик. Энди эса етиштирилган пахта ҳосилини қисқа муддатларда териб олиш чораларини кўрмоқдамиз.\nМазкур фермер хўжалиги аъзолари 42,1 гектар майдонда деҳқончилик қиладилар. Шундан 14,4 гектарига пахта экилган. Ўз вақтида ва сифатли амалга оширилган агротехник тадбирлар натижасида мўл ҳосил етиштирилди. Пахта теримини уюшқоқлик билан олиб бориш чоралари кўрилганлиги туфайли хирмон тобора юксалмоқда. Шаҳодат Ҳожиева, Холисхон Сайдалиева, Шарофат Сулаймонова каби теримчилар бир кунда ўртача 140-180 килограммдан пахта териб топширмоқдалар. Пешқадамлар меҳнати муносиб рағбатлантириб борилмоқда.\nФермер хўжалиги пахтакорлари бугун-эрта зафар маррасини эгаллашни мўлжалламоқдалар.\nПартиядошимиз етакчилигидаги фермер хўжалиги – пешқадамлар сафида was last modified: Сентябрь 29th, 2017 by matbuot\n« Медиа олам: Иқтидорли ёшлар рағбатлантирилди Интеллектуал мулк эгаларини ижтимоий қўллаб-қувватлаш йўлида »


Дизайнер Нариман Григорян ўлдириб кетилди » Muzlik.uz - O‘zbekiston yangiliklari\nТошкентда дизайнер Нариман Григорян ўлдириб кетилди. Бу ҳақдаги хабар 14 январь куни Uzbfashion Facebook-саҳифасида пайдо бўлди . Ушбу маълумот «Газета.uz»нинг ҳуқуқни муҳофаза қилиш органларидаги манбалари томонидан ҳам тасдиқланди. Нариман Григорян таниқли ўзбекистонлик дизайнер, халқаро кўргазмалар, танловлар ва фестиваллар иштирокчиси. 2004−2008 йилларда Ўзбекистон Хореография академиясида таҳсил олган. У Тошкентдаги Нариман Григорян савдо белгиси остида мода уйларига эгалик қилар эди. Янгилик тўлдирилмоқда.\nДизайнер Риту Бери Ўзбекистоннинг Ҳиндистондаги туризм элчиси бўлди\nНаримон Умаров: «Халқ танловини ҳурмат қиламиз»


Ёпиқ қозонимиз қачон очилади? – Bugun.uz\nЖамият - 9:51 · 22.04.2022\nЁпиқ қозонимиз қачон очилади?\nСўнгги кунларда ташқи ишлар вазири Абдулазиз Комилов билан боғлиқ хабарлар, вазирликнинг эса бошқа бир вазирлик билан қўшиб юборилиши ҳақидаги маълумотлар интернетда кўп муҳокамаларга сабаб бўлмоқда. Бундан ташқари, Ўзбекистоннинг Афғонистон билан чегарасидаги вазият ҳақида ҳам турли хил муносабатлар янграмоқда.\nҚуйида «Bugun.uz» ва «Взгляд.uz» нашрларининг бирлашган таҳририяти раҳбари Бекзод Нугманов очиқлик сиёсати ҳамда унинг жамият ривожидаги ўрни ҳақида фикр юритади.\nУнинг таъкидлашича, ташқи ишлар вазири лавозимидан расман истеъфога чиқмаган, касаллиги учун даволанишга кетгани айтилган Абдулазиз Комиловнинг ҳозир қаерда экани ҳақидаги савол билан вазирликка мурожаат қилишганида, Комиловнинг қаерда эканини билмасликлари айтилган.\n«Тасаввур қиляпсизми, ҳали бўшатилмаган вазирнинг ишхонасидагилар ҳам унинг қаерда эканини билмайди. Агар ишдан бўшатилган бўлса, бу ҳақда расмий хабар беришса, олам гулистон эди.\nКеча Толибон расмийлари ИШИД террорчилик ташкилотининг Хуросон бўлими Ўзбекистон ҳудудини ракеталар ёрдамида ўққа тутишга урингани, бироқ снарядлар ўзбек чегарасигача етиб бормаганини маълум қилди. Бир кун олдин эса бизникилар чегарада умуман ҳеч нарса содир бўлмагани ҳақида ёзишганди. Толибон баёнотида вазият сал бошқачароқ бўлганини кўриш мумкин.\n2 кун илгари Самарқанд ва Жиззахда кучли ёмғир сабаб ҳудудларга сел келиши кузатилди. Айниқса, Жиззахнинг Фориш туманидаги сел жиддий талафотлар келтирди ва ФВВ хабарига кўра, бу офат 4 кишининг ҳаётига зомин бўлди», — дея мисоллар келтириб ўтган таҳририятлар раҳбари.\nҚайд этилишича, тепада эсланган иккита хабар бўйича шу қадар кўп миш-мишлар тарқалганки, қайси бирига ишониш мумкину, қайси ҳақиқат, қайси уйдирма ажратиб бўлмай қолган. Сел мавзусида ҳам аслида миш-мишлар болалаши мумкин бўлган, аммо ФВВнинг вақтида берган маълумотлари, қурбонлар ҳақидаги хабарлари ортидан бу борада миш-мишлар ўша заҳоти тўхтаган.\n«Очиқлик ҳақида кўп гапирамиз, давлат раҳбари ҳам очиқлик бугунги давр талаби эканини айтади. Бутун Ўзбекистонда чироқ ўчганида эсланг, бирламчи вазифалардан бири вазият ҳақида тинимсиз ахборот бериб бориш бўлганди. Бу қайсидир маънода ҳар хил гап-сўзлар тарқалиб кетишининг олдини олган. Аслида, бошқа йўл ҳам йўқ. Сиз бирор воқеани қанчалик беркитишга уринманг, бугунги ривожланган интернет замонида барибир унинг иситмаси чиқиб келаверади. Миш-мишлар, бунинг ортидан эса ваҳималар уйғонаверади. Одатий поезд йўли орқали ташиладиган техникалар ҳам катта ваҳима билан қабул қилинади. Биздан унча узоқ бўлмаган ҳудудларда содир бўлаётган воқеалар фонида эса ваҳима янада катталашиб боради.\nАлбатта, берилган маълумотлар, хабар ёки статистикалар ёлғондан иборат бўлмаслиги ҳам муҳим. Статқўм берган қайсидир кўрсаткич билан эртаси куни Марказий банк берган худди шу маълумот бўйича рақамлар бутунлай фарқ қиладиган бўлса, уларнинг ҳам фойдадан зарари кўпроқ бўлади. Икки давлат ташкилоти бир-бирини ёлғон статистикаю, «чизилган» ҳисоботлар билан алдаб юрса, ҳеч нарса ўзгармайди. Тайинли, ишончли инфолар йўқ жойда эса биз ҳар куни ўқиётган порахўр, коррупционер ёки одамлар пулини осон ўзлаштирадиган фирибгарлар кўпаяверади», — деб хулоса қилинган хабарда.


Тожикистонда Гуантанамонинг собиқ икки маҳбуси исён иши бўйича ҳибсга олинди\n06:58 / 30.09.2015\nТожикистонда Гуантанамонинг собиқ икки маҳбуси генерал Абдуҳалим Назарзода бошчилигида қуролли исёнда иштирок этишда айбланиб ҳибсга олинди, деб хабар бермоқда “Интерфакс” ахборот агентлиги.\n“1962 йилда туғилган, Панжда яшовчи Меҳрибон Одинаев ва 1978 йилда туғилган, Хатлон вилоятининг Ваҳш туманида яшовчи Шафи Солиҳов генерал Назарзода жангарилари қаторига жалб қилинган”, дейилмоқда хабарда.\nТожикистон ИИВ маълумотларига кўра, 2001 йилда Тожикистон жангарилар билан ҳали уруш олиб бораётган пайтда ҳибсга олинганлар Афғонистонга бориб, у ерда АҚШга қарши курашаётган афғон муҳолифати сафига қўшилганлар. Ўша йили улар қўлга олиниб, Гуантанамо қамоқхонасига етказилганлар. Бир неча йилдан кейин Одинаев ва Солиҳов Тожикистон ҳукуматига топширилган ва бу ерда улар икки ойдан кейин амнистия қилиниб, озодликка чиқарилган.\nТергов маълумотларига кўра, Тожикистон мудофаа вазирининг собиқ ўринбосари Абдуҳалим Назарзода 2010 йилдан бери ҳарбий исёнга тайёрланиб келган. Қайд этилишича, Назарзода 2010 йилдан 2015 йилнинг августигача “Тожикистон Ислом уйғониш партияси раиси Муҳиддин Кабирийнинг буйруғи билан жиноий уюшма ташкил этиш мақсадида умумий миқдори 300 кишидан иборат 20 дан кўпроқ жиноий гуруҳ ташкил этган”.


Home icon Бош саҳифа»Ўзбек адабиёти»Мумтоз адабиёт»Жаҳонотин Увайсий (1779-1845)\nУвайсий (тахаллуси; исми Жаҳон) (1779 — Марғилон —1845) — шоира, маърифатпарвар. Увайсий оилада хат-саводини чиқариб, аввал халфа, сўнгра онасининг ёнида мактабдорлик қилган. Акаси Охунжон ҳофиздан шеърият илмини ўрганган, тез орада шоира, отин сифатида танилган. У, айниқса, арузни, муаммо (шеърда фикрни яшириб ифодалаш) санъатини мукаммал эгаллаган. Қўқон адабий муҳити билан яқинлашиб, мушоираларда қатнашган. Саройда Нодира ва бошқа хотин-қизларга шеърият илмидан дарс бериб, устозлик қилган. Дилшод отиннинг маълумот беришича, Увайсий Нодира билан Конибодом, Хўжанд, Ўратепа, Тошкент, Андижон каби шаҳарларга борган. 1842 йилда Бухоро амири Насруллахон Қўқонни эгаллагач, Марғилонга қайтиб, умрининг охиригача шу ерда яшаган.\nУвайсий 4 девон тузганлиги маълум. Лекин бу девонларнинг асл қўлёзмалари топилмаган. Увайсий мумтоз ўзбек шеъриятининг барча жанрларида ижод қилган. Навоий, Фузулий ва бошқаларнинг асарларига мухаммаслар боғлаган. Шоиранинг адабий меросида 269 ғазал, 29 мухаммас, 55 мусаддас, 1 мурабба, чистой, 3 достон, тугалланмаган бир манзума бор. Ижодининг ғоявий мавзу доираси теран ва кўп қиррали.\nШоира адабиётда тараққийпарвар намояндаларнинг қарашлари асосида майдонга келган инсон тақдири, шахс эрки ва маърифатпарварлик ғояларида латиф ва дилкаш асарлар яратган, асарларида инсонни эъзозлаш, одамларни табиат ва ҳаёт ноз-неъматларидан баҳраманд бўлишга ундаш, дўстлик, вафо ва садоқат ҳақидаги улуғвор ниятларини Қуръон оятлари, ҳадислар ва тасаввуфий талқинлар билан асослаган ҳолда ижодий баркамолликка эришган. Унинг шеърларида тариқатнинг талаб ва қоидаларига тааллукли бўлган талқинлар кўп учрайди:\nУвайсий ҳаётлик давридаёқ нафис лирикаси билан машҳур бўлган ва замондошларининг эътиборини қозонган. Лирик шеърларидан ташқари, унинг «Шаҳзода Ҳасан», «Шаҳзода Ҳусан» каби лироэпик асарлари ва «Воқеоти Муҳаммад Алихон» каби тарихий достонлари мавжуд. Шоиранинг лироэпик достонлари ислом тарихи билан боғлиқ воқеалар асосида яратилган.


11.03.2018 14:15 0 873\nДунёнинг энг сахий оиласи — Билл ва Мелинда Гейтс.\nЎтган йили Microsoft асосчиларидан бири Билл Гейтс ва унинг рафиқаси Мелинда Гейтс Американинг энг сахий кишилари рейтинги юқори поғонасини банд этишди.\nЭллик нафар энг сахий кишилар ва оилалар томонидан жами 14,7 миллиард доллар саховат ишларига сарфланган. Шу ўринда қизиқ бир фактга эътибор бериш керак бўлади: 2016 йили 5,6, 2015 йили 7, 2014 йили 10,2 млрд. доллар хайрия қилинганди. Яъни жаҳон иқтисодиётидаги «буюк рецессия» саховат ишларига салбий таъсирини кўрсатишни бошлаган 2008 йилдан бери энг катта хайрия ўтган 2017 йилда қилинди.\nНега 2017 йил том маънода саховат йили бўлди? «The Chronicle of Philanthropy» нашрининг ёзишича, охирги икки йилда фонд бозорининг муваффақиятли ривожланиши жуда бой инсонлар пулига пул қўшди.\nБилл ва Мелинда Гейтслар тўртинчи марта бу рейтингда биринчи ўринда қайд этилишяпти. Улар ўтган йили 4,8 млрд. доллар хайрия қилишган. Forbes маълумотларига қараганда, айни пайтда Билл Гейтснинг бойлиги — $90,5 млрд. Уни иккинчи ўринда қолдирган, ҳозирги кунда энг бой инсон — Жефф Безос (Amazon асосчиси) эса бу рўйхатда йўқ.\nГейтслардан энг катта хайрияни уларнинг ўз ташкилоти — дунёдаги энг йирик хусусий хайрия ташкилоти Билл ва Мелинда Гейтс жамғармаси қабул қилиб олди.\nМарк Цукерберг ва Присцилла Чан. Фото: «Forbes»\nРейтингда иккинчи ўринни яна бир машҳур жуфтлик — Марк Цукерберг ва Присцилла Чан банд этди, уларнинг бойлиги ($70,1 млрд. атрофида) Цукербергнинг ўзи асос солган Facebook ижтимоий тармоғидаги улушидан шаклланган. Улар ҳам Гейтслар каби ўз жамғармаларини ташкил этишга пул ажратишди: Чан-Цукерберг жамғармаси (Chan Zuckerberg Foundation) ҳамда Кремний водийси ҳамжамияти жамғармаси қошидаги Чан-Цукерберг донорлик жамғармаси.\nМайкл Делл ва унинг турмуш ўртоғи Сюзан. Фото: «Forbes»\n«Chronicle of Philanthropy» рўйхатида учинчи поғонани Майкл Делл ва унинг турмуш ўртоғи Сюзан банд этишди. Улар 2017 йили хайр-саховатга 1 млрд. доллар ажратишди. Forbes маълумот беришича, «Dell Computers» асосчисининг бойлиги $23,6 млрд.га тенг.\nБилл Гейтс Цукерберг хайр-саховат энг сахий Майкл Делл\nХориж 05/10, 08:30\nБилл Гейтс 24 йиллик ўрнини бўшатиб берди\nТехнология 26/07, 11:33\nХориж 21/07, 16:59


Гўшт нархининг ўсишига ички бозордаги самарасиз механизмлар ҳам сабаб бўлган – вазирлик - UzNews.uz\nГўшт нархининг ўсишига ички бозордаги самарасиз механизмлар ҳам сабаб бўлган – вазирлик\nГўшт нархининг ўсишига ички бозорлардаги тартибга солиниш механизмларининг самарасизлиги туфайли юзага келган бўлиши мумкинлиги айтилди.\nИқтисодий тараққиёт ва камбағалликни қисқартириш вазирлиги мамлакатда инфляция даражаси ва унинг ўзгарувчанлиги омиллари ҳақида маълумотномасини эълон қилди.\nВазирликнинг сентябрь ойидаги инфляцион динамика таҳлилига таниб маълум қилишича, нархлар ўсишининг асосий сабаби озиқ-овқат маҳсулотлари нархлари ўсишининг конъюнктураси бўлиб, бу ўз навбатида гўшт ва ёғ-мой маҳсулотлари, нон маҳсулотлари ва тухум нархларининг қимматлашиши, шунингдек, мева-сабзавот маҳсулотлари нархининг мавсумий ошиши билан изоҳланади.\nЮқорида санаб ўтилган маҳсулот гуруҳларидан, биринчи навбатда, гўшт маҳсулотлари нархларининг ўсиши асосий сабаблари қуйидагилардир:\n– ем-хашак базаси учун хом ашё, ҳусусан, пахта хом ашёси, пўстлоқ ва ем аралашмаси захираларининг мавсумий камайиши. Бу ўз навбатида, мазкур маҳсулотларнинг биржа нархларининг мос равишда 17%, 21% ва 27%га ошишига олиб келди;\n– Қозоғистон томонидан экспорт чекловлари туфайли қорамол импортини қисқариши. Мисол учун 2020 йилнинг 8 ой натижасига кўра, мамлакатда 25 минг бош йирик ва 12,5 минг бош майда қорамол импорт қилинган. 2019 йилнинг 8 ойлик натижаларига кўра, мазкур кўрсаткичлар мос равишда 146 минг ва 258 минг бош қорамолни ташкил қилган;\n– 2020 йилнинг август ойи ўрталарида карантин чекловларининг олиб ташланганидан сўнг фаолиятини тиклаган оммавий овқатланиш корхоналарининг гўшт ва гўшт маҳсулотларига бўлган талабининг ошиши.\nШу билан бирга, 2020 йил январь-сентябрь ойларида Ўзбекистонда 1840 минг тонна (тирик вазнда) гўшт ишлаб чиқарилган (ўтган йилнинг мос даврига нисбатан 2,2 фоизга кўпроқ). Бундан ташқари, 2020 йил январь-сентябрь ойларида 14 минг тонна мол гўшти ва 20 минг тонна товуқ гўшти импорт қилинган.\n«Юқоридаги омиллардан ва дунё ҳамда мамлакатимиздаги гўшт нархларининг ҳамоҳанг ҳаракатидан келиб чиқиб, гўшт маҳсулотлари нархининг ўсиши нафақат ташқи омиллар, балки ички бозорлардаги тартибга солиниш механизмларининг самарасизлиги туфайли юзага келган дейиш мумкин. Бу, ўз навбатида, ишлаб чиқариш даражасининг камтарона ўсишига қарамасдан, гўшт маҳсулотларини етказиб беришнинг етарли даражасини таъминлаш учун озуқа базасининг ривожланмаганлиги билан боғлиқ», дейилади вазирлик маълумотномасида.\nМаълумот учун, жорий йилнинг сентябр ойида озиқ-овқат маҳсулотлари нархлари ўсиши тезлашди ва 2,2% даражасида шаклланди (2019 йилнинг сентябр ойида – 1,4%). Мазкур ҳолат ойлик инфляция даражасининг 0,92 фоиз бандга ўсишида намоён бўлди. Шундай қилиб, 2020 йил бошидан буён озиқ-овқат маҳсулотлари инфляцияси 7,5% (2019 йилнинг шу даврида – 8,5%) даражасида ва йиллик ҳисобда – 17,7% (17,5%) даражасида шаклланди.\nГўшт маҳсулотларининг нархи сентябрда 3,8 фоизга ўсди. Қўй гўшти 5,7%га, мол гўшти 5,0% – 5,4% оралиғида, қийма 4,2%га, колбаса 1,8% – 1,9% оралиғида, балиқ ва балиқ консервалари ўртача 0,5%га, парранда гўшти ва гўшт маҳсулотлари 0,3%га қимматлашди.


10:11, 13.10.2014 // 2946\nҒазо секторини қайта тиклаш учун 4,3 миллиард евро тўпланади\nФаластиннинг Ғазо секторини қайта тиклаш учун 4,3 миллиард евро тўпланди. Бу ҳақда, Норвегия ташқи ишлар вазири Берг Брендга асосланиб, Reuters ахборот агентлиги маълум қилди, деб хабар бермоқда Kun.uz.\nИсроил-Ғазо чегараси. Фото: ЛъЭхпресс\n12 октябрь куни Миср пойтахти Қоҳирада 2014 йил ёзида Исроил билан давом этган етти ҳафталик қуролли низодан зарар кўрган Ғазо секторига ёрдам йиғиш бўйича донор-мамлакатлар конференцияси бўлиб ўтди.\n«Конференция иштирокчилари 4,3 миллиард евро ажратиш мажбуриятини олди. Ушбу маблағнинг ярми Ғазони қайта тиклаш учун, қолгани эса Фаластин халқининг кундалик эҳтиёжлари учун ишлатилади», – деди Бренд.\nМаълумот учун, ушбу конференция Норвегия ва Миср ташаббуси билан ташкил этилган. Аввалроқ, Ғазони қайта тиклаш ишлари учун Европа Иттифоқи 450 миллион евро, Қатар 1 миллиард, АҚШ 212 миллион, Қувайт 200 миллион, Буюк Британия 63 ва Франция 32 миллион доллар ажратиши ҳақида хабар берилган эди.\n12:25 Кеча // 96386\n22:59, 19.10.2020 // 66424\n10:11 Кеча // 62859\nГаннибалнинг охирги мағлубияти. Зама жанги тарихи\n22:14 Кеча // 56575\n17:35, 19.10.2020 // 53611\nЖаҳон ҳафта ичида. Тоғли Қорабоғ можароси давом этади, Қирғизистон президентининг истеъфоси, Тожикистонда силлиқ ўтган президент сайлови